**Sonata lunii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când îmi cântai sonata lunii

Lacul tăcut se unduia

Cu lacrimi, nori umpleau genunea

Claviatura suspina.

Cerul se îmbrăca-n odăjdii

Smerit, șoptea "aleluia"...

Privind cum se-mplinea minunea

Un plop, timid se înclina.

Eram doar noi pe tâmpla lumii

Ea, dragoste ne dăruia

Și ne hrăneam cu pasiunea

Sonatei care ne unea.

Azi, nu-mi mai cânți sonata lunii

Iar lacul pare c-a secat

Ce trist pulsează tâmpla lumii

Ce triste toamne-n noi, se zbat.

Plâng nori cu lacrimi de răpciune

Claviatura s-a stricat

Prin crengi goale de plop, apune

Luna...doar cerul înstelat

Ca un îndrăgostit tomnatic,

Plutind în lumea lui ocultă,

Pe un adagio singuratic

Sonata lunii...o ascultă.